خولی پیشەگەری سعوودی
خولی پیشەگەری سعودی (عەرەبی: دوری المحترفین السعودی) کە ھەروەھا ناسراوە بە SPLبەرزترین ئاستی تۆپی پێیە لە سیستەمی خولی سعودیەی عەرەبی. لە ساڵی ٢٠١٣ بۆ ٢٠١٩، ھەروەھا ناسراو بوو بە خولی عەبدولەتیف جەمیل، یاخود دەوری جەمیل، چونکە سپۆنسەر دەکرا لەلایەن عەبدولەتیف جەمیل.

یەکەم وەرزی پاڵەوانێتییەکە وەرزی 1976-77 بوو. ئەل ھیلال سەرکەوتوترین یانەی خولەکەیە کە خاوەنی ١٧ نازناوە لە مێژوودا و نوێترین نازناوی بردووەتەوە لە ٢٠٢٠–٢١.

مێژوو 
ھەتا کۆتایییەکانی ١٩٥٠، تۆپی پێ لە سعودیە ڕێک دەخرا بە شێوازی ھەرێمی، لەگەڵ ئەوەی نەتیا پاڵەوانێتی نەتەوەیی بریتی بوو لە جامی شا. لە ساڵی ١٩٥٧، یەکەم خولی نەتەوەیی دروست کرا لە ئاستی ھەرێمەکەدا بە پاڵەوانێتی ھەرێمەکانی ناوەڕاست، ڕۆژاوا، ڕۆژھەڵات و باکوور. یانەکان ڕکابەریان دەکرد لە خولە ھەرێمییەکاندا تا بگەن بە جامی شا، کە ئەمە دوا قۆناغی پاڵەوانێتییەکە بوو. براوەی جامی شا دەبوو بە براوەی خولەکە.

لە ساڵی ١٩٨١، بڕیار درا کە ژمارەی یانەکان زیاد بکرێت و ھەروەھا خولی دووەم دابنرێت. ڕکابەری خولەکە بۆ وەرزی ١٩٨١–٨٢، ناسراو بوو بە خولی ڕیزبەندی، ١٨ یانەی لە خۆ دەگرت کە ھەشت یانەی سەرەوە سەرکەوتن بۆ خولی پلە یەک و دە یانەی کۆتا بۆ خولی پلە دوو. ژمارەی یانەکانی خولی پلە-یەک دواتر زیاد کرا بۆ ١٢ یانە لە وەرزی ١٩٨٤–٨٥.

لە ١٩٩٠، بڕیار درا کە پاڵەوانێتییە ناوخۆیەکان نوێ بکرێتەوە و پیشەگەری تۆپی پێ زیاد بکرێت. پاڵەوانێتی خولێکی نوێ دروست کرا بە ناوی " The Custodian of The Two Holy Mosques League Cup" کە پاڵەوانێتییەکی دوو-قۆناغ بوو. لە قۆناغی یەکەمی پاڵەوانێتی خولەکە بە ئاسایی دوو یاری بەرامبەر ھەر یانەیەک دەکرا لەگەڵ سەرکەوتنی ٤ یانەی سەرەوەی ڕیزبەندی بۆ قۆناغی دەرکردنی کۆتایی، پێی دەوترا چوارگۆشەی زێڕین. یانەکان دەیانتوانی گرێبەستی یاریزان بکەن بە شێوەیەکی پیشەگەر کاتێک دەگەیشتن بە ئاستی پێش کۆتایی.

خولەکە بوو بە پیشەگەر لە ساڵی٢٠٠٧.

لە ساڵی ٢٠٠٨ەوە، چوار یانەی سعودیە ساڵانە سەردەکەون بۆ خولی یانە پاڵەوانەکانی ئاسیا. ئەمەش لەناویاندا سێ یانەی سەرەوەی خولەکە، لەگەڵ براوەی جامی شا. ئەگەر براوەی جامی شا ھەروەھا یەکێک بوو لە سێ یانەی سەرەوەی ڕیزبەندی ئەوکات چوارم یانەی خولەکە سەردەکەوێت و بەڵام ئەگەر براوەی جامی شا لە دەرەوەی چوار یانەی یەکەمی ڕیزبەندی بوو ئەوکات چوارەم سەرناکەوێت و تەنیا تا سێیەم یانە سەردەکەوێت.

ھەرچەندە وڵاتی سعودیە وڵاتێکی کەمێک داخراوە و ھەروەھا پەیڕەوی ئایینی ئیسلامە بەڵام لە ئێستادا تەنانەت گرەوکردن دادەنرێت لەسەر یارییەکانی خولە ناوخۆیی و جامەکان لەو وڵاتەدا.

خەڵاتی براوە
 یەکەم: ٣٬٨٠٠٬٠٠٠ ڕیاڵی سعودی
 دووەم: ٢٬٠٠٠٬٠٠٠ ڕیاڵی سعودی
 سێیەم: ١٬٠٠٠٬٠٠٠ ڕیاڵی سعودی

لیستی یانەکان (وەرزی ٢٠٢١–٢٠٢٢)

لیستی پاڵەوانەکان

ئاستی یانەکان

سەرکەوتووترین یانەکان

زۆرترین نازناوەکان لەلایەن شار

گۆڵکاران

زۆرترین گۆڵ 
بۆلد مانای وایە یاریزانەکە ھێشتا چالاکە لە خولەکە.

گۆڵکاران بەپێی وەرز

سەرچاوەکان